**भारत सरकार**

**गृह मंत्रालय**

**राज्‍य सभा**

**अतारांकित प्रश्‍न संख्या 1485**

**दिनांक 04.03.2020/14, फाल्गुन,1941 (शक) को उत्तर के लिए**

**दिल्ली में महिलाओं के विरूद्ध अपराध**

**1485. श्री विजय गोयलः**

**क्या गृह मंत्री यह बताने की कृपा करेंगे किः**

**(क) क्या दिल्ली में महिलाओं के विरूद्ध अपराधों की संख्या कम हुई है;**

**(ख) यदि हां, तो तत्संबंधी ब्यौरा क्या है;**

**(ग) दिल्ली में महिलाओं की सुरक्षा को सुनिश्चित करने के लिए कौन-कौन से उपाय किए जा रहे हैं; और**

**(घ) विगत तीन वर्षों के दौरान वर्ष-वार, आज की तारीख तक कितनी महिलाओं ने दिल्ली में प्रदान किए जा रहे आत्मरक्षा पाठ्यक्रम से प्रशिक्षण प्राप्त किया है?**

**उत्तर**

**गृह मंत्रालय में राज्य मंत्री (श्री जी किशन रेड्डी)**

(क) और (ख): दिल्ली पुलिस द्वारा दी गई सूचना के अनुसार, पिछले दो वर्षों के साथ-साथ वर्ष 2019 और 2020 (15 फरवरी तक) के दौरान दिल्ली में महिलाओं के प्रति अपराधों के तुलनात्मक आंकड़े निम्नानुसार हैं:-

|  |  |  |  |  |  |  |
| --- | --- | --- | --- | --- | --- | --- |
| **अपराध शीर्ष** | **सूचित मामलों की सं.** | | **प्रतिशतता में अन्तर** | **सूचित मामलों की सं.** | | **प्रतिशतता में अन्तर** |
| **2018** | **2019** | **2019**  **(15/2 तक)** | **2020**  **(15/2 तक)** |
| बलात्कार | 2135 | 2168 | 1.55% | 208 | 204 | -1.92% |
| महिलाओं के साथ छेड़छाड़ | 3314 | 2921 | -11.86% | 326 | 261 | -19.94% |
| छेड़खानी | 599 | 495 | -17.36% | 45 | 43 | -4.44% |
| महिलाओं का अपहरण/ व्यपहरण | 3744 | 3672 | -1.92% | 444 | 370 | -16.67% |

**-2-**

**रा.स. अता. प्र.सं. 1485, दिनांक 04.03.2020**

(ग): दिल्ली पुलिस ने महिलाओं के प्रति अपराधों की रोकथाम करने और उनका तुरंत पता लगाने के लिए अनेक उपाय किए हैं। इनमें अन्य बातों के साथ-साथ अपराध संभावित क्षेत्रों की शीघ्र पहचान और तदनुसार पुलिस संसाधनों की तैनाती; ‘हिम्मत प्लस’ एप की शुरूआत; संवेदनशील क्षेत्रों में महिला पीसीआर वैनों की तैनाती; पुलिस स्टेशनों में पृथक महिला सहायता डेस्क; समर्पित महिला हेल्पलाइन नम्बर; अंधेरे वाले क्षेत्रों में रोशनी की व्यवस्था करने के लिए नागरिक एजेंसियों के साथ नियमित संपर्क; पुलिस स्टेशन स्तरीय महिला सुरक्षा समितियों का गठन; और महिलाओं/लड़कियों को आत्म-रक्षा संबंधी प्रशिक्षण प्रदान करने के लिए ‘सशक्ति’ कार्यक्रम शामिल हैं।

(घ): दिल्ली पुलिस द्वारा दी गई सूचना के अनुसार, पिछले तीन वर्षों और चालू वर्ष (दिनांक 15.02.2020 तक) के दौरान स्कूल/कॉलेज की लड़कियों, कामकाजी महिलाओं और गृहणियों के लिए उनके द्वारा आयोजित किए गए आत्म-रक्षा संबंधी प्रशिक्षण कार्यक्रमों का ब्यौरा निम्नानुसार है:-

|  |  |  |
| --- | --- | --- |
| वर्ष | कार्यक्रमों की संख्या | सहभागियों की संख्या |
| 2017 | 989 | 208125 |
| 2018 | 1451 | 295276 |
| 2019 | 1660 | 317883 |
| 2020 (15.02.2020 तक) | 168 | 30395 |

\*\*\*\*\*\*\*